Държавен вестник, бр. 22, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  22
захранва аварийното разпределително табло 
в случай на повреда на главния източник на 
електроенергия.
13 Силов изпълнителен блок е хидравличното 
оборудване, предназначено да осигурява сила за 
завъртане на балера на руля, състоящо се от ру-
лева машина или машини, заедно със свързаните 
с тях тръбопроводи и фитинги и силов привод на 
перото на руля. Силовите изпълнителни блокове 
могат да използват общи машинни елементи, 
като румпел, секторен румпел и балер на перото 
или елементи, имащи същото предназначение.
14 Максимална експлоатационна скорост на 
преден ход е най-голямата скорост, която корабът 
е проектиран да поддържа при експлоатация на 
море при най-голямото мореходно газене.
15 Максимална скорост на заден ход е скоростта, 
която корабът се очаква да може да развие при 
максималната проектна мощност на заден ход 
при най-голямото мореходно газене.
16 Машинни помещения са всички машинни 
помещения от категория А и всички други 
помещения, в които се намират задвижващи 
машини и механизми, котли, горивни системи, 
парни машини и двигатели с вътрешно горене, 
генератори и главни електрически механизми, 
станции за приемане на гориво, хладилни, ста-
билизационни, вентилационни и климатични 
уредби и подобни помещения, както и шахти 
към тези помещения.
17 Машинни помещения от категория А са 
тези помещения и шахтите към тях, в които 
се намират:
1. главни двигатели с вътрешно горене; или
2. спомагателни двигатели с вътрешно горе-
не, чиито агрегати имат обща изходяща 
мощност не по-малка от 375 kW; или
3. мазутен котел или система за течно 
гориво.
18 Постове за управление са тези помещения, 
в които са разположени радиооборудването, 
главното навигационно оборудване на кораба 
или аварийният източник на електроенергия 
или където е централизирано оборудването за 
регистрация и борба с пожари.
19 Танкер-химикаловоз е товарен кораб, по-
строен или адаптиран и използван за превоз 
наливно на някой от течните продукти, посо-
чени или във:
1. глава 17 на Международния кодекс за 
конструкцията и оборудването на кораби, 
превозващи опасни химически вещества 
наливно, приет от Комитета по морска 
безопасност с Резолюция MSC.4(48), 
наричан по-нататък за краткост „Меж-
дународен кодекс за химикаловози“ (IBC 
Code), изменен и допълнен от Органи-
зацията; или 
2. глава VІ на Кодекса за конструкцията 
и оборудването на кораби, превозващи 
опасни химически вещества наливно, 
приет от Асамблеята на Организацията 
с Резолюция А.212(VІІ), наричан по-на-
татък за краткост „Кодекс за химика-
ловози“ (BC Code), изменен и допълнен 
от Организацията, която от двете е 
приложима.
20 Газовоз е товарен кораб, построен или 
адаптиран и използван за превоз наливно на 
някои от втечнените газове или други продукти, 
посочени или във:
1. глава 19 на Международния кодекс за 
конструкцията и оборудването на кораби, 
превозващи втечнени газове наливно, 
приет от Комитета по морска безопасност 
с Резолюция MSC.5(48), наричан по-ната-
тък за краткост „Международен кодекс за 
газовози“ (IGC Code), изменен и допълнен 
от Организацията; или 
2. глава ХІХ на Кодекса за конструкцията 
и оборудването на кораби, превозващи 
втечнени газове наливно, приет от Ор-
ганизацията с Резолюция А.328(ІХ), на-
ричан по-нататък за краткост „Кодекс за 
газовози“ (GC Code), изменен и допълнен 
от Организацията, 
която от двете е приложима.
ЧАСТ Б 
ДЕЛЕНЕ НА ОТСЕЦИ И УСТОЙЧИВОСТ
Правило 4 
Общи положения
1 Изискванията за аварийната устойчивост в 
части Б-1 чрез Б-4 се прилагат за товарни кораби с 
80 m дължина (L) и нагоре и за всички пътнически 
кораби независимо от дължината, но трябва да се 
изключат тези товарни кораби, които съобразяват 
с деленето на отсеци и правилата за аварийна 
устойчивост с други инструменти*, разработени 
от Организацията.
2 Администрацията може за даден кораб или 
група кораби да приеме алтернативни методоло-
гии, ако е убедена, че най-малко същата степен 
на безопасност, както е представена от тези раз-
поредби, се постига. Всяка една Администрация, 
която позволява такива алтернативни методологии, 
съобщава на Организацията данните от тях.
* Товарни кораби, които се съобразяват със следните 
разпоредби, могат да бъдат изключени от прилага-
нето на Част Б-1:
1. Приложение I към MARPOL 73/78 с изключение 
на ОБО кораби с надводен борд, тип Б, които не 
са изключени.
2. Международен кодекс за превоз на химикали в 
насипно състояние.
3. Международен кодекс за газовози.
4. Указания за проектиране и изграждане на офшор-
ни кораби за доставка (Резолюция A.469 (XII).
5. Кодекс за безопасност на кораби със специално 
предназначение (Резолюция A.534(13) с допълне-
ния и изменения).
6. Изисквания за аварийна устойчивост на Правило 
27 от Конвенцията за товарните линии от 1966 г., 
както се прилагат в съответствие с резолюции 
A.320 (IX) и A.514 (13), при условие че в случай 
на товарни кораби, за които Правило 27 (9) се 
прилага, главните напречни водонепроницаеми 
прегради, които се считат за ефективни, са раз-
положени в съответствие с параграф (12) (е) от 
Резолюция A.320 (IX) с изключение на корабите, 
предназначени за превоз на палубен товар, и
7. Изисквания за аварийна устойчивост на Прави-
ло 27 на Протокола за товарните линии от 1988 г. с 
изключение на корабите, предназначени за превоз 
на палубен товар.